Rothenfels

Rothenfels estas urbo en Germanio. Ĝi troviĝas en la distrikto Main-Spessart kaj en la distriktaro Malsupra Frankonio de la federacia lando Bavario, borde de la rivero Majno. Fine de decembro 2025 la komunumo havis 1097 loĝantojn. Sur la urba teritorio troviĝas baraĵo kaj kluzo de la Majno. La historia urbocentro disponas pri pluraj vidindaj trabfakaj domoj el la mezepoko. Super la urbaj domoj tronas mezepoka fortikaĵo, la Burg Rothenfels, kiu ne nur estas pitoreska ekskursejo, sed ankaŭ konferencejo kaj junulargastejo. La estraron de la konferencejo kaj junulargastejo, kiu ekde 2023 organizas ampleksan renovigon, gvidas la esperantistino Claudia Hamelbeck. Referencoj Eksteraj ligiloj Oficiala retejo (germane)